CELEX: 31971R1152
Language: el
Date: 1971-06-02 00:00:00
Title: Κανονισμός (ΕΟΚ) αριθ. 1152/71 της Επιτροπής της 2ας Ιουνίου 1971 περί ανακοινώσεως των στοιχείων που αφορούν τις επιστροφές κατά την εξαγωγή ορισμένων γεωργικών προϊόντων υπό μορφή εμπορευμάτων τα οποία δεν υπάγονται στο παράρτημα ΙΙ της συνθήκης

Avis juridique important

|

31971R1152

Κανονισμός (ΕΟΚ) αριθ. 1152/71 της Επιτροπής της 2ας Ιουνίου 1971 περί ανακοινώσεως των στοιχείων που αφορούν τις επιστροφές κατά την εξαγωγή ορισμένων γεωργικών προϊόντων υπό μορφή εμπορευμάτων τα οποία δεν υπάγονται στο παράρτημα ΙΙ της συνθήκης  

Επίσημη Εφημερίδα αριθ. L 121 της 03/06/1971 σ. 0011 - 0012 Δανική ειδική έκδοση: Σειρά I Κεφάλαιο 1971(I) σ. 0299  Αγγλική ειδική έκδοση: Σειρά I Κεφάλαιο 1971(I) σ. 0341  Ελληνική ειδική έκδοση: Κεφάλαιο 03 τόμος 6 σ. 0201  Ισπανική ειδική έκδοση: Κεφάλαιο 03 τόμος 4 σ. 0193  Πορτογαλική ειδική έκδοση : Κεφάλαιο 03 τόμος 4 σ. 0193 

ΚΑΝΟΝΙΣΜΟΣ (ΕΟΚ) αριθ. 1152/71 ΤΗΣ ΕΠΙΤΡΟΠΗΣ της 2ας Ιουνίου 1971 περί ανακοινώσεως των στοιχείων που αφορούν τις επιστροφές κατά την εξαγωγή ορισμένων γεωργικών προϊόντων υπό μορφή εμπορευμάτων τα οποία δεν υπάγονται στο παράρτημα II της συνθήκηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 120/67/ΕΟΚ του Συμβουλίου της 13ης Ιουνίου 1973 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 2434/70(2), και ιδίως το άρθρο 24,  τον κανονισμό αριθ. 122/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των αυγών(3), όπως τροποποιήθηκε τελευταία από τον κανονισμό (ΕΟΚ) αριθ. 436/70(4), και ιδίως το άρθρο 15,  τον κανονισμό 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(5), όπως τροποποιήθηκε τελευταία από τον κανονισμό (ΕΟΚ) αριθ. 2434/70, και ιδίως το άρθρο 25,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(6), όπως τροποποιήθηκε τελευταία από τον κανονισμό (ΕΟΚ) αριθ. 1253/70(7), και ιδίως το άρθρο 38,  τον κανονισμό (ΕΟΚ) αριθ. 804/68 τoυ Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(8), όπως τροποποιήθηκε τελευταία από τον κανονισμό (ΕΟΚ) αριθ. 1253/70, και ιδίως το άρθρο 28,  Εκτιμώντας:  ότι οι κανονισμοί περί κοινής οργανώσεως των αγορών στους ανωτέρω αναφερομένους τομείς ορίζουν ότι τα Κράτη Μέλη και η Επιτροπή ανακοινώνουν αμοιβαίως τα στοιχεία που απαιτούνται για την εφαρμογή τους- ότι οι λεπτομέρειες της ανακοινώσεως και της  διαδόσεως των στοιχείων αυτών αποφασίζονται σύμφωνα με τη διαδικασία που προβλέπεται στο άρθρο 26 του κανονισμού αριθ. 120/67/ΕΟΚ και των αντιστοίχων άρθρων των λοιπών κανονισμών περί κοινής οργανώσεως των αγορών- ότι, προκειμένου να εξασφαλίζεται υπό τους ευνοϊκότερους όρους η εφαρμογή των διατάξεων των κανονισμών περί κοινής οργανώσεως των αγορών στους ανωτέρω αναφερομένους τομείς όσον αφορά τις επιστροφές κατά την εξαγωγή των γεωργικών προϊόντων υπό μορφή  εμπορευμάτων που περιλαμβάνονται στα παραρτήματα Β ή Γ του κανονισμού (ΕΟΚ) αριθ. 204/69 του Συμβουλίου της 28ης Ιανουαρίου 1969 περί καθορισμού όσον αφορά ορισμένα γεωργικά προϊόντα εξαγόμενα υπό μορφή εμπορευμάτων τα οποία δεν εμπίπτουν στο παράρτημα  II της συνθήκης, των γενικών κανόνων περί χορηγήσεως των επιστροφών κατά την εξαγωγή και τα κριτήρια καθορισμού του ύψους τους (9), όπως τροποποιήθηκε τελευταία από τον κανονισμό (ΕΟΚ) αριθ. 1253/70, πρέπει να οργανωθεί σύστημα πληροφορήσεως που να  βασίζεται στην ανακοίνωση ορισμένων στατιστικών στοιχείων από τα Κράτη Μέλη προς την Επιτροπή- ότι είναι επιθυμητό τα στοιχεία αυτά να παρέχονται και για ό,τι αφορά τα γεωργικά προϊόντα που απολαύουν του καθεστώτος της εκ των προτέρων πληρωμής των  επιστροφών, το οποίο έχει θεσπισθεί από το άρθρο 2 του κανονισμού (ΕΟΚ) αριθ. 441/69 του Συμβουλίου της 4ης Μαρτίου 1969 περί των γενικών συμπληρωματικών κανόνων για τη χορήγηση των επιστροφών κατά την εξαγωγή για τα προϊόντα τα οποία υπόκεινται σε  καθεστώς ενιαίων τιμών και εξάγονται στην κατάσταση που ευρίσκονται ή υπό μορφή εμπορευμάτων τα οποία δεν υπάγονται στο παράρτημα II της συνθήκης (10), όπως τροποποιήθηκε τελευταία από τον κανονισμό (ΕΟΚ) αριθ. 913/71(11)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, της Επιτροπής Διαχειρίσεως Κρέατος Πουλερικών και Αυγών, της Επιτροπής Διαχειρίσεως Ζάχαρης και της Επιτροπής Διαχειρίσεως Γάλακτος και  των Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα Κράτη Μέλη ανακοινώνουν στην Επιτροπή, το αργότερο την 15η εκάστου μηνός, για καθένα από τα προϊόντα βάσεως του παραρτήματος Α του κανονισμού (ΕΟΚ) αριθ. 204/69 που εξάγονται ή που προορίζονται για εξαγωγή υπό μορφή εμπορευμάτων που  περιλαμβάνονται στα παραρτήματα Β ή Γ του ιδίου αυτού κανονισμού:  α) τις ποσότητες για τις οποίες έχουν εκθοθεί πιστοποιητικά προκαθορισμού κατά τη διάρκεια του προηγουμένου μηνός- β) τις ποσότητες για τις οποίες, κατά τη διάρκεια του μηνός του αμέσως προγενεστέρου του προηγουμένου:  - έχουν χορηγηθεί επιστροφές κατά την εξαγωγή- - έχουν χορηγηθεί επιστροφές κατά την εξαγωγή στα πλαίσια του καθεστώτος προπληρωμής των επιστροφών, το οποίο έχει θεσπισθεί από το άρθρο 2 του κανονισμού (ΕΟΚ) αριθ. 441/69.  Για την εφαρμογή των διατάξεων υπό β), θεωρείται ως χορηγηθείσα κάθε επιστροφή της οποίας το ποσό έχει καταβληθεί από τις αρμόδιες αρχές και έχει κρατηθεί από τις τελευταίες αυτές στη διάθεση του ενδιαφερομένου, ακόμη και αν αυτό δεν έχει πραγματικά  καταβληθεί σ'αυτόν ή δεν έχει μεταφερθεί στο λογαριασμό του.   Άρθρο 2  Τα αναφερόμενα στο άρθρο 1 στοιχεία κατανέμονται κατά προϊόν βάσεως που τυγχάνει ειδικού ύψους επιστροφής με την ένδειξη, για καθένα από αυτά, των εμπορευμάτων που εξάγονται ή που προορίζονται για εξαγωγή και προσδιορίζονται από αναφορά στην  κλάση ή, ενδεχομένως, στις κλάσεις του Κοινού Δασμολογίου στις οποίες υπάγονται.  Εν τούτοις, όταν τα εξαγόμενα εμπορεύματα υπάγονται στις κλάσεις19.03 και 22.03 του Κοινού Δασμολογίου, ο προσδιορισμός των εν λόγω εμπορευμάτων συνίσταται σε αναφορά της κατηγορίας που προβλέπεται γι'αυτά στο παράρτημα Γ του κανονισμού (ΕΟΚ) αριθ.  204/69, λαμβανομένης υπόψη της συνθέσεώς τους σε προϊόντα βάσεως και - όσον αφορά τα εμπορεύματα τα οποία υπάγονται στην κλάση 19.03 - της περιεκτικότητάς τους σε τέφρα επί ξηράς ύλης.   Άρθρο 3  Ο παρών κανονισμός αρχίζει να ισχύει την 1η Ιουλίου 1971.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 2 Ιουνίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. 117 της 19.6.1967, σ. 2269/67.  (2) ΕΕ αριθ. Ν 262 της 3.12.1970, σ. 1.  (3) ΕΕ αριθ. 117 της 19.6.1967, σ. 2293/67.  (4) ΕΕ αριθ. Ν 55 της 10.3.1970, σ. 1.  (5) ΕΕ αριθ. 174 της 31.7.1967, σ. 1.  (6) ΕΕ αριθ. 308 της 18.12.1967, σ. 1.  (7) ΕΕ αριθ. Ν 143 της 1.7.1970, σ. 1.  (8) EΕ αριθ. Ν 148 της 28.6.1968, σ. 13.  (9)ΕΕ αριθ. Ν 29 της 5.2.1969, σ. 1.  (10) ΕΕ αριθ. Ν 59 της 10.3.1969, σ. 1.  (11) EΕ αριθ. Ν 98 της 1.5.1971, σ. 43.